कभी भी? वह लड़का। या वह भी नक़ली है?
वे मुझे कैद कर सकते हैं।
क्योंकि उन्होंने कोशिश की, यहीं, अभी। पर सच्चाई यह है कि कोई मरा ही नहीं।
कोई नहीं मरा! कोई नहीं मरा।
और अब मेरे पीछे खड़े ये बेवकूफ़
मार्गो और उसकी टोली का साथ दे रहे हैं।
हमारे अधिकार वापस छीनने को सही ठहराने के लिए इस झूठ का इस्तेमाल कर रहे हैं।
हमारी प्यारी आज़ादी के सफ़ाये को सही ठहराने के लिए। और यही असली अपराध है।
कोई मरा नहीं
धूप, छांव, धूप।
साँस अंदर लो, बाहर छोड़ो।
लहर पर सवार हो जाओ, उसे बहने दो।
साँस लेते हुए अपने शरीर की हरकतें महसूस करो।
साँस लो। छोड़ो। लो। छोड़ो
अज्ञात कॉलर
हैलो। कपड़े पहनोगे?
तुम्हारी तो काफ़ी तरक्की हो गई, है न?
अब तुम्हारे पास बालकनी है?
सुइट है?
क्या उन्होंने तुम्हारे तकिए पर चॉकलेट भी रख दी?
तुम्हें यह मज़ाकिया लगता है? मैं तुम्हें मज़ाक लगता हूँ?
- बिली। - मैंने तुम्हारी मदद की।
मैंने तुम्हें छुरा दिया। मुझे लगा था कि तुम मेरा ख़याल रखोगे।
- शांत। शांत हो जाओ। - तुम्हें पता भी है कि कैसा लगता है
जब पूरी कमबख़्त दुनिया तुम्हारे पीछे पड़ी हो?
मेरी बात सुनो, हमें कोई अंदाज़ा नहीं था कि वे इसे न्यूज़ में दे देंगे, समझे?
कसम से।
- भरोसा करो, हमने वह नहीं किया। - तुम्हें लगता है कि मेरी कोई क़ीमत नहीं है।
अरे, यह सच नहीं है, है न? क्या लगता है मैं यहाँ क्यों हूँ?
- मैं यहाँ तुम्हारे लिए हूँ, बिली। - नहीं, नहीं, नहीं, नहीं, नहीं।
- ठीक है? मैं यहीं हूँ। - और उसने मेरी दवाइयाँ फेंक दीं, समझे?
मुझे उनकी ज़रूरत है। मुझे नींद नहीं आ रही। मेरी कमर में बहुत दर्द हो रहा है।
मुझे नींद नहीं आ रही। मैं नहीं... तो मुझे दवाइयाँ दो। मुझे वे दो।
- अभी! - तीसरा संदिग्ध आ रहा है।
- मुझे पता है कि तुम्हारे लिए... - अभी इमारत में दाख़िल हो रहा है।
...यह कोई कोई बड़ा कमबख़्त खेल है, पर पता है क्या?
मैं यह और नहीं करूँगा, समझे? बस। नहीं करूँगा। और तुम जो चाहे कर सकते हो
क्योंकि मुझे कमबख़्त बकवास सौदा नहीं चाहिए!
बिली, मैं डैन बोल रहा हूँ।
सुनो, कुछ भी नहीं बदला है। सौदा अभी भी कायम है।
तुम्हारे हाथ में जो यह फ़ोन है, उसे अपनी जान से भी ज़्यादा सँभालकर रखना, समझे?
अगर तुम बात करना चाहो, तो जेपी तुम्हारे लिए यहाँ मौजूद है, कभी भी। दिन हो या रात, समझे?
बिली, समझे? बोलो।
हाँ।
कॉस्मो पर टिके रहो, ख़ुद पर काबू रखो। पूरी कोशिश करो।
उससे बातें उगलवाओ।
बम बनाने वालों की, बम फ़ैक्ट्री के बारे में कोई भी बातचीत...
मैं यहाँ इस डिब्बे में बंद होकर उनकी बातचीत कैसे सुनूँगा?
- बस डटे रहो, बिली। - मैं...
वह तुम्हें लेने आएगा।
- रुकिए, कोई आ रहा है। - कीरन आ रहा है।
बस तुम्हारा दोस्त, कीरन नाश्ता लेकर ऊपर आ रहा है।
दरअसल, हैम्बर्गर लेकर आया है।
देखा? देखो, हम यहीं हैं। हम बस कुछ ही सेकंड दूर हैं।
और अगर किसी भी वजह से तुम अपने फ़ोन तक नहीं पहुँच पाते हो
और तुम्हें लगता है कि तुम ख़तरे में हो, तो हमें संकेत दे देना।
- संकेत? क्या? - हाँ, बस अपनी मुट्ठी बनाना,
उसे अपने मुँह पर रखना और तीन बार जल्दी-जल्दी खाँसना। मुझे करके दिखाओ।
फिर से।
शाबाश। अब जाकर वे डेटोनेटर ढूँढो।
और जहाँ तक तुम्हारी बात है, ध्यान दो।
उससे सख़्ती से पेश आना होगा। आदेश देना होगा, चाय और हमदर्दी से काम नहीं होगा।
धत्!
तुम फिर से ख़ुद से बातें कर रहे हो?
बिली?
क्रिमिनल रेकॉर्ड
हमारी लड़ाई हुई थी।
कौन सी वाली?
आगे बोलो।
शायद,
जेक के घर छोड़ने वाली।
और कुछ दूसरे कारण भी हैं।
जैसे मेरी नौकरी, जो...
जिसके बारे में तुम बात नहीं कर सकती।
हाँ, मैं विस्तार में तो नहीं बता सकती, पर मुझे...
मुझे लगता है कि कई लोग मुझ पर निर्भर हैं।
- तुम्हारा परिवार तुम पर निर्भर है। - था।
भूतकाल।
हम एक-दूसरे को कसूरवार ठहराने लगे, या मैं ठहराने लगा।
और...
हाँ, यह पूरी तरह से मेरी ही ग़लती है, तो, माफ़ करना।
ओह, जब तुम ऐसा कहते हो, तो बड़े उदार लगते हो।
पर असल में यह बस ऐसा है मानो जैसे तुम...
तुम्हारे मन में जो सच में चल रहा है, वह नहीं बता रहे हो?
हाँ।
यह बस थोड़ा व्यंग्यात्मक है कि...
वह मैं हूँ जो अपने मन की बात नहीं कह रहा।
मेरा मतलब, चलो भी, हमने बहुत पहले ही ग़लतियाँ कीं, है न?
मतलब?
जब हालात ख़राब हों, तो उसके बारे में बात न करना,
उसके बारे में लड़ने से बेहतर है, है न? नहीं।
- और... - अब नहीं।
रुको। तुम इसी तरह...
इससे इनकार मत करो। तुम यही करना चाहती थी
और अब मैं यह कर रहा हूँ।
हे भगवान।
तो चलो इसी पर बात करते हैं।
पहले मैं, हाँ? ठीक है। वाह।
ठीक है। मुझे...
मुझे लगता है कि तुमने उसे हल्के में लिया। जेकब को।
और सच कहूँ तो, वह इसलिए घर छोड़कर गया क्योंकि उसने हमारा घर देखा
और उसने अपने डैड का घर देखा और उसे वह वाला ज़्यादा पसंद आया।
मैं भी वही चुनता, तुम नहीं चुनती?
तुम अराजकता फैलाती हो।
तुम इसे कमबख़्त चारों तरफ़ फैला देती हो
और हम सबको ऐसे जीना पड़ता है जैसे कुछ हो ही नहीं रहा।
गाली मत दो।
माफ़ करना, हाँ।
ठीक है। अब तुम्हारी बारी।
वह मेरा बेटा है, जान। वह तुम्हारा बेटा नहीं है, वह मेरा बेटा है।
हाँ।
हाँ, पर अब वह नहीं रहा, है न?
परिवार का क्या? कुछ कहेंगे?
न कोई पोस्टमार्टम रिपोर्ट। न कोई फ़ोटो रिलीज़ हुई।
सफ़ॉक स्क्वायर 'हत्या-कांड' पर सवाल उठे
अख़बारों में बस एक नकली फ़ोटो छपी।
क्या वह कभी था भी? कभी भी? वह लड़का। या वह भी नक़ली है?
वे मुझे कैद कर सकते हैं।
क्योंकि उन्होंने कोशिश की, यहीं, अभी। पर सच्चाई यह है कि कोई मरा ही नहीं।
कोई नहीं मरा! कोई नहीं मरा।
...मेरे पीछे खड़े ये बेवकूफ़।
- लोगों को क्या हो गया है? - मुझे पता है।
और यह न्यूज़ में छाया हुआ है। यह ऐसा है जैसे,
"हम कौन होते हैं टिप्पणी करने वाले? शायद इसमें कुछ तो गड़बड़ है?"
- मुझे पता है। - और, "धूप। छांव। धूप।" है न?
- यह जैसे... - "डॉन ऑफ़ द डेड।"
- यह ऐसा है जैसे हमने उसे... - उन्होंने उसे कमबख़्त मौका दे दिया है।
ए, ए। तुम क्या कर रहे हो? छुट्टी मार रहे हो?
किम, उस छुरे के बारे में कोई ख़बर है?
हाँ, अभी-अभी लैब में विनी से फ़ोन पर बात हुई।
और?
बुरी ख़बर है। मतलब, वह हत्या का हथियार तो है। छुरे पर ख़ून लगा है, पर...
पर क्या?
उँगलियों के निशान नहीं हैं।
धत् तेरी की।
कुछ अधूरे निशान हैं, पर कुछ भी पहचान करने लायक नहीं है।
- तो हम फिर से वहीं आ गए? - अफ़सोस, हाँ।
फिर भी, वह इतना मासूम भी नहीं था, है न?
वह लड़का, रोहान।
वह बदमाश लोगों के साथ मिला हुआ था।
वह 15 साल का था।
उस विरोध प्रदर्शन में जो टोपी वाले थे?
उनमें से सात चरमपंथियों के वॉच लिस्ट में थे।
- ठीक है, किम। - यह कमबख़्त आदमी।
- तुम्हें कहीं और नहीं जाना? - ए, मैं बस कह रहा हूँ।
बीस सालों से वे लोगों के बम फोड़ते आए हैं,
तुम्हारे दोस्तों की जान लेते आ रहे हैं।
दोस्त? कौन से दोस्त?
उदारवादी, नरमदिल, अलग रुझान वाले लोग।
हाँ।
वह उस विरोध प्रदर्शन में गया था।
कर्मों के नतीजे होते हैं।
- अच्छा? - हाँ।
तुम अंदाज़ा ही नहीं लगा सकती कि हैकनी फ़ील्ड्स में लैरी ने मुझे क्या बताया।
नहीं, मुझे नहीं पता। हैकनी फ़ील्ड्स में लैरी ने तुम्हें क्या बताया, किम?
दरअसल, कॉस्मो थॉम्पसन आख़िर इतना भी ग़लत नहीं था।
हाँ, और कैसे, किम?
वह फ़ोटो।
"धूप। छांव। धूप।"
वह नक़ली थी।
"दरअसल।"
पता नहीं किसने, पर किसी वरिष्ठ अधिकारी ने...
उस फ़ोटो के साथ
- "छेड़खानी करवाई थी।" - हाँ, तुम सच में कमबख़्त बेवकूफ़ हो,
- तुम्हें पता है? नहीं। - जेपी।
उस लड़के ने कमबख़्त उसकी बाँहों में दम तोड़ा था।
रो मत, यार।
मम्मी तुम्हारे साथ है।
कमीना।
क्या हम यहाँ फँस गए हैं?
हाँ?
धत्।
- माफ़ करना। माफ़ करना। - कोई बात नहीं।
धत्।
- तुम भूल गए... वह... - नहीं।
धन्यवाद।
आइवी, हैलो।
तो जब ग़लत सूचना की बात आती है, हमारे पास सबसे साफ़-साफ़ दिशानिर्देश हैं।
कभी जवाब नहीं देना। कभी उलझना नहीं। पर तुम्हें क्या लगता है?
सच कहूँ तो,
मुझे लगता है कि दिशानिर्देश गए भाड़ में।
मेरा मतलब, हम बस इसे नज़रअंदाज़ नहीं कर सकते। यह बेकाबू है।
तुम्हें उस लड़के की माँ कैसी लगी?
ज़ायनैब?
मैंने उसके साथ बस पाँच मिनट बिताए।
वह नेल टेक्नीशियन है।
- वह बहुत जवान है। - आधुनिक है? मिलनसार है?
- मतलब? - मतलब क्या वह प्रेस कॉन्फ़्रेंस के लिए राज़ी होगी?
- यह दर्दनाक लगता है। - उसका दर्द ही असली मुद्दा है।
हम उसे सामने लाएँगे, झूठ का खंडन करेंगे, इस पूरे मसले का अंत कर देंगे।
फिर भी, अगर तुम्हें लगता है कि उसके लिए यह बहुत ज़्यादा होगा...
देखो, संयोगवश,
वह इस केस की ब्रीफ़िंग के लिए यहीं आ रही है।
हमें बड़े सलीक़े से उससे बात करनी होगी।
आप चाहती हैं कि मैं उससे प्रेस कॉन्फ़्रेंस करने को कहूँ?
कृपया।
पर आपने कहा था कि मैं उनके आस-पास भी न भटकूँ।
यह तब की बात थी।
क्या तुम उससे बात करोगी?
सुनो, मैं तुम्हें बलि का बकरा नहीं बना रही, अगर तुम यही...
ऐसा नहीं है कि तुम...
ख़ैर, अगर हम करने वाले हैं, तो,
मैं किसी को लाना चाहती हूँ जो उन्हें समझा सके।
मेरा एक वकील दोस्त।
घबराने की बात नहीं है, मैंने उसके साथ पहले काम किया है।
और उसे पंजाबी आती है।
ज़रूर। मुझे मना करने का कोई कारण नहीं दिख रहा।
सेंट बीएट्रिस प्राइमरी स्कूल
सुप्रभात।
ये रहे कार्यक्रम के फ़ोटो !!
सर। सर।
सर!
मैं यहीं हूँ, सिसिली। तुम्हें चिल्लाने की ज़रूरत नहीं है।
मैरी ने अब्दुल पर उल्टी कर दी है।
अब्दुल!
तुम कहाँ हो?
चलो तुम्हें साफ़ कर दूँ।
किंग्सगेट प्लेस होटल
कितना समय हो गया है?
लगभग 40 साल।
माफ़ करना, वह परेशान हो जाते हैं जब वह घर पर नहीं होता है।
आप ठीक हैं, अब्बू?
अह-हँ, अह-हँ।
तो दरअसल क्या होगा?
हम तुम्हें पहले ही सब कुछ विस्तार में समझा देंगे।
और हम रिहर्सल करेंगे, समझी?
तुम कहाँ बैठोगी। क्या कहोगी।
चाय?
अब्बू, वे ठीक हैं।
रोहान के श्रद्धांजलि समारोह का क्या हुआ?
ये लोग दावा कर रहे हैं कि वह मरा ही नहीं।
यह उन सबका मुँह बंद करने का मौका है।
पर मैं तुमसे झूठ नहीं बोलूँगी, इसमें ख़तरा भी है।
तुमसे सवाल पूछे जाएँगे
और वे रूखे या आक्रामक भी हो सकते हैं।
कैसे सवाल?
तुम्हारे बारे में, रोहान के बारे में।
- जैसे क्या? - तुम कैसी माँ हो,
तुमने उसे कैसे पाला।
यह तो बस
- अपमानजनक है। - मुझे पता है।
माफ़ करना, यह तो बस अज्ञानता है।
हमें पता है। पर वे तुम्हें आंकेंगे। तुम्हें परखेंगे।
मैं बस इससे बहुत थक गई हूँ।
ज़ायनैब, आख़िरकार, फैसला तुम्हारा है।
यह तुम्हारा फैसला है।
पर मेरे पास विकल्प नहीं है, है न?
मैं उसकी माँ हूँ।
अगर मैं उसके लिए नहीं खड़ी नहीं हूँगी, तो कौन होगा?
रुको, तो, उसने ही यह किया था? कीरन ने? है न?
उसी ने रोहान को छुरा मारा था? वह उसी का छुरा है।
या वह उसे अपने पास रखा हुआ था। किसी और के लिए।
जो भी हो, यह तो समस्या है।
कीरन सोच रहा है, "यह किसने लिया?
किसने मेरे लॉकर से छुरा निकाला?"
और बिली आख़िरी इंसान था जो अंदर गया था।
और उसे पता है कि वह उस इमारत में बंद है, अकेला है। तो हम क्या करें?
योजना पर टिके रहो।
कुछ भी न करें?
मैं बस तुम्हें जानकारी दे रहा हूँ।
धत्।
सेंट्रल लंदन पुलिस
वह कैसी है?
वह कल रात सो नहीं पाई। उसने मुझे सुबह तीन बजे फ़ोन किया।
ठीक है। उसने क्या कहा?
दरअसल, मारे जाने से कुछ दिन पहले, रोहान ने उसके कुछ कपड़े फेंक दिए थे।
- क्या? - हाँ। बस कुछ बाहर पहनने वाले कपड़े।
एक सीक़्विन टॉप।
यह बस एक बार हुआ था,
पर उसने कहा था कि वह अपनी बेइज़्ज़ती कर रही है।
इस बारे में और कौन जानता है?
कोई नहीं जानता।
मुझे नहीं लगता कि उसे कट्टरपंथी बनाया गया था।
वह बस एक किशोर लड़का था जो अपनी माँ के साथ बुरा बर्ताव कर रहा था।
वह मुश्किल से 16 साल की थी जब वह माँ बनी थी।
ठीक है, तो?
बस... मैं तुम्हें आगाह करना चाहती थी।
वह बहुत बेचैन लग रही है।
ठीक है। मैं उससे बात करूँगी।
ठीक है, पर, जून, एक और बात है।
क्या?
बस इसे कोई बड़ा मुद्दा मत बनाना। ठीक है?
सोन्या, क्या? क्या बात है?
ए।
तुम ठीक हो?
पता है उन्होंने मुझसे क्या कहा?
"मुस्कुराना मत।"
वे बस यह पक्का करना चाहते हैं कि तुम्हें, अम, ग़लत नहीं समझा जाए।
हाँ। उन्होंने वह भी यही कहा।
ग़लत समझी जाऊँ?
मुझे समझ नहीं आ रहा है।
समझ गई।
- क्या? - मुझे पता है बात क्या है।
तुम चाहती हो कि मैं यह उतार दूँ?
- नहीं। - हाँ, तुम यही चाहती हो।
- नहीं, मेरा मतलब... - पता है क्या?
मैं जा रही हूँ। मैं यह नहीं करूँगी।
- रुको। - मैं यह नहीं कर सकती, समझी?
- मैं जा रही हूँ... - कृपया रुको। कृपया, मेरी बात सुनो।
ठीक है? सब ठीक हो जाएगा।
बस याद रखो कि तुम यहाँ क्यों हो।
तुम यहाँ मेरे या किसी और के लिए नहीं हो।
तुम यहाँ उसके लिए हो।
क्या हो रहा है?
तुम दोनों के बीच सब ठीक है?
- हाँ। सब ठीक है। - हाँ, हाँ।
अच्छी बात है।
ठीक है, जैसा कि तुम जानते हो, वह हत्या का हथियार,
हम उस छुरे से कोई साफ़ निशान नहीं निकाल पाए थे।
पर कल रात कीरन को देखने के बाद, मैंने उसे दुबारा जाँच करने के लिए लैब भेज दिया।
और?
उन्होंने टच डीएनए के ज़रिए उसकी जाँच की और उन्हें हैंडल के निचले हिस्से में
एक आंशिक प्रोफ़ाइल मिला।
- तो यह उसी का है? कीरन का? - नहीं।
तो फिर किसका है?
"मार्को रिवेली" का।
यह मार्को रिवेली कौन है?
एक्स-आर्मी। रॉयल फ़्यूज़िलियर्स।
किम, उसे ढूँढो। शॉन से बात करो।
उसकी पहचान करो, उस पर नज़र रखो। वह स्थानीय है।
- देखो वह कहाँ जाता है, किससे मिलता है। - समझ गया।
और तुम, उसका पूरा बैकग्राउंड पता करो।
काम, संपर्क, रिश्ते,
जो भी इस आदमी को कॉस्मो या किसी भी सेल से जोड़े।
और यह कहने की ज़रूरत नहीं है कि उम्मीद है कि हम इसे राज़ रखेंगे।
यह बस हम तीनों और शॉन के बीच रहेगी।
जब तक हमें और पता न चले। जैसा कि मैंने कहा, यह बस आंशिक प्रोफ़ाइल है।
बॉस।
99.93 प्रतिशत डीएनए मेल मिला
ठीक है। बढ़िया लग रहा है। हाँ।
माफ़ करना। यह बालियाँ परेशान कर रही हैं। इन्हें उतार दूँ?
ज़रूरत नहीं है। तुम ठीक हो।
ठीक है।
ठीक है। तैयार हो?
ठीक है। यहाँ बहुत सारी चमकती लाइटें होंगी, ठीक है?
इस तरफ़ आओ। धन्यवाद।
ज़ायनैब हुसैन का प्रेस बयान
आप सबको प्यार भेज रही हूँ हिम्मत रखो
मारे गए किशोर की माँ प्रेस से बात कर रही हैं
ठीक है, ज़ायनैब एक छोटा सा बयान पढ़ेंगी।
मेरा नाम
ज़ायनैब हुसैन है।
और मैं यहाँ आपको कुछ तथ्य बताने आई हूँ।
मेरा एक बेटा है।
उसका नाम मुहम्मद रोहान हुसैन है।
और 19 दिन पहले...
- वह बहुत माहिर है। यह तो मानना पड़ेगा। - ...उसे इस शहर में छुरा घोंपकर मार दिया गया।
ठीक है, आप सवाल पूछ सकते हैं।
हाँ, रेचल?
रेचल ऐश्टन।
मुझे आपके लिए बेहद अफ़सोस है।
पर यह सोचने की बात है,
वह कट्टरपंथियों के साथ क्यों घूम रहा था? चरमपंथियों के साथ?
वह दूसरे बच्चों की तरह ही, बस एक बच्चा था।
आपको उसकी बहुत याद आती होगी।
मैं...
हाँ। वह सच में कमाल का था।
हमारा रो हमेशा शरारती मज़ाक करता रहता था,
सबको हँसाता रहता था।
मेरी माँ, अब वह नहीं रहीं, पर वह कहा करती थीं...
वह धीरे-धीरे तुम्हारा दिल चुरा लेता है।
वह बहुत माहिर है। मैं मुस्लिम बन जाऊँगा। भाड़ में गया।
क्रिस्टीन टेलर।
एक मीम शेयर किया जा रहा है। "कोई नहीं मरा।"
हाँ। मुझे उसके बारे में पता है।
कई लोग इंटरनेट पर यह कह रहे हैं
कि रोहान एक काल्पनिक किरदार था।
हद है।
आप उन लोगों से क्या कहेंगी?
इसका जवाब देने की ज़रूरत नहीं है।
मैं क्या कहूँगी?
मैं कहूँगी, "सुनो,
तुम इतना ज़्यादा ऑनलाइन रहे हो कि तुम्हारे दिमाग़ को जंग लग गया है।"
हद है। तुम यह चुपचाप सुनोगे, कॉज़? हाँ?
असली। असली। असली।
सब कुछ।
वह अपना कान क्यों खींच रही है?
कहाँ?
पहले।
वहाँ।
फिर से चलाओ।
देखो।
कमीनी कहीं की। ठीक है, चलो, एंडी।
मुझे क्या करना होगा?
उसे अपने हाथों से खोदकर निकालूँ?
मैं उसके वजूद के बारे में झूठ नहीं बोल रही।
मैं ऐसा क्यों करूँगी? उसके वजूद के बारे में झूठ क्यों बोलूँगी?
तैयारी करो, एंडी।
ऑन एयर।
मैं क्या कहूँ ताकि तुम लोग ये झूठ बोलना बंद करोगे?
ऐसे बर्ताव कर रहे हो जैसे वह था ही नहीं!
वह था।
वह मेरा बेटा था।
बहुत-बहुत धन्यवाद। हाँ। बस। अब कोई सवाल नहीं।
एंडी, फुटेज है?
हाँ। तुम लाइव हो।
शानदार नाटक।
"आपको उसकी बहुत याद आती होगी।"
वह ख़ुद को रोक ही नहीं पा रही।
"मैंने अच्छा किया न, सर?"
पक्का सबूत, कॉर्पोरेट मीडिया की बकवास,
जिसे आपके दिमाग़ के किसी भी आज़ाद, तर्कसंगत सोच को
ख़त्म करने के लिए डिज़ाइन किया गया है।
वह उसके कान में? वह एक ईयरपीस है।
उसे ऊपर बैठे आकाओं से निर्देश मिले रहे हैं।
यह नाटक क्यों?
यह हुकूमत हमें, इस कभी-शानदार टापू के
असल बाशिंदों को, इतना दोषी महसूस कराने के लिए
क्यों इतनी बेताब है?
कि वे हमें नक़ली अभिनेत्री वाली
यह दुखद नक़ली न्यूज़ दिखा रहे हैं।
कोई नहीं मरा!
कोई नहीं मरा।
105के वियूअर्स
कोई नहीं मरा।
यह सोशल मीडिया पर हर जगह है।
यह कुछ न्यूज़ साइटों के पहले पन्ने पर भी है।
यह हुआ भी कैसे?
मुझे नहीं पता, सोन्या।
तो, मैं क्या करूँ?
ज़ायनैब को फ़ोन करूँ?
मुझे नहीं पता।
ठीक है। देखो, मुझे जाना होगा।
मैं इसे रोक सकती थी।
मुझे कुछ कहना चाहिए था। मुझे इसे रोकना चाहिए था।
देखो, तुमने यह मुझसे नहीं सुना,
पर एक अच्छी ख़बर है।
सर, क्या यह सच है?
- क्या? - छुरे पर लगा ख़ून?
हमें एक संदिग्ध मिला है?
हम उसे गिरफ़्तार करेंगे, है न?
- जून... - मेरा मतलब, अगर हमें लगता है कि यह वही है,
तो हमें एसआईओ को बताना होगा।
- हमारे पास पर्याप्त सबूत नहीं है। - हम जितनी देर करेंगे...
- बस एक आंशिक प्रोफ़ाइल मिला है। - हम बस फ़ॉरेंसिक मौकों को
- ज़ाया कर रहे हैं। - यह काफ़ी नहीं है।
- अगर होता भी, फिर भी यह सही क़दम नहीं है। - सर। आप क्या कर रहे हैं?
अगर हमने अभी इस आदमी को ख़ून के इल्ज़ाम में गिरफ़्तार कर लिया,
तो कॉस्मो का सेल, वे अंडरग्राउंड हो जाएँगे। हम वापस वहीं पहुँच जाएँगे जहाँ से शुरू किया था।
माफ़ कीजिए, रिवेली को हमारे सेल में किसी से जोड़ने के लिए क्या है?
- कोई संबंध नहीं है। - वह छुरा। वही संबंध है।
वह छुरा कीरन के लॉकर में था।
सुनो,
हर चीज़ के लिए समय और जगह होती है, ठीक है?
चलो पहले उन डेटोनेटर को ढूँढें
और फिर हम... तुम जाकर
रिवेली को गिरफ़्तार करोगी। मैं वादा करता हूँ।
वादा करते हैं?
और इस बीच, ये झूठ फैलते जाएँगे
और ये कमबख़्त घिनौने ट्रोल...
मेरी बात सुनो। हम यहाँ असली दुनिया में काम करते हैं, है न?
असली बम जो असली शरीर को चीरते हैं।
बाहर यह इंटरनेट की दुनिया... तुम्हें क्या लगा था?
तुम्हें लगता है कि हम अभी आगे बढ़ें और तुम्हारे लड़के के क़त्ल में इस आदमी को गिरफ़्तार कर लें?
- वह मेरा लड़का नहीं है। - और हम उस पर आरोप लगाएँ?
उसे फाँसी पर चढ़ा दें?
तुम्हें लगता है कि वे जोकर इससे सहमत होंगे?
- बिल्कुल नहीं। - नहीं।
क्योंकि सच्चाई एक विरासत है। उनके लिए उसकी कोई क़ीमत नहीं है।
तुम उन्हें तथ्य देते हो। वे क्या करते हैं?
वे हर तरफ़ बकवास बातें फैला देते हैं
और किसी को पता ही नहीं रहता कि वे दरअसल क्या कर रहे हैं।
नहीं, माफ़ कीजिए, नहीं। यह बकवास है।
- माफ़ करना। - हम हमारे ख़बरी को बचा सकते हैं।
हम कह सकते हैं कि हमारे ख़बरी ने सबूत नहीं दिया।
हम कहेंगे कि वह ख़ून की जाँच से मिला। वह किसी गवाह से मिला।
- इसमें बहुत जोखिम है। - सर, हमारे बीच सौदा हुआ था!
सौदा?
अंदर आते समय तुमने दरवाज़े पर लगा बोर्ड नहीं देखा, जून?
यह इंटेलिजेंस विभाग है। रोकथाम करना।
हम आग लगने से पहले ही उसे बुझाते हैं।
वह लड़का मर चुका है, है न? वह वापस नहीं आएगा।
मुझे उसका दुख है।
हम इसे बदल नहीं सकते,
पर मैं तुम्हें अच्छा महसूस करवाने के लिए सैम्पफ़ायर को ख़तरे में नहीं डालूँगा!
और अगर विस्फोटक ही ना हुए, तो?
और हम आपकी वजह से रिवेली को खो दें, तो? क्योंकि आपने क़दम नहीं उठाया?
उस औरत ने हिजाब पहन रखा था, जून।
तुम क्या करती? उसके सिर से खींचकर उतार देती?
हम कहीं चल सकते हैं?
मैंने वह देखा।
तुम्हें नहीं लगता कि वह देख रही थी?
वह बस एक फ़ोटो है, जेपी।
दरअसल, आल्टर बॉय होना तुम्हारे अंदर से जाता ही नहीं है।
वह अभी तीन महीनों के लिए रेकिविक में है।
वह किसी एक्सचेंज प्रोग्राम पर है।
मुझे नहीं पता कि वह क्या है। यह काफ़ी मुश्किल दौर है।
हाँ। जाना-पहचाना लग रहा है।
हाँ, पर तुम्हारा बॉयफ़्रेंड तो ठीक लगता है।
मेरा बॉयफ़्रेंड?
हाँ, लियो?
हाँ। मैंने उसका ऑनलाइन प्रोफ़ाइल देखा।
- वाह। गांजा फूँकते हो और जासूसी करते हो। - ठीक है। चलो भी।
तारीफ़ कर रहा हूँ, ठीक है?
हाँ, वह है। वह हो सकता है।
जब वह मुझ पर अपने शब्दों के बाण नहीं चलाता है।
शब्दों के बाण?
हाँ। ब्ला, स्थानांतरण, ब्ला, समस्याएँ, ब्ला, एक-तरफ़ा रिश्ता।
आह, तो वह बोलता बहुत है।
- हाँ। - हाँ, पर मैं भी बोलता हूँ।
जेपी,
तुमने अभी-अभी बिना कुछ बोले मेरे साथ सेक्स किया।
मेरा मतलब, अगर लियो होता, तो हमें सेक्स की
सलाहियत के बारे में दो घंटे बात करनी पड़ती।
वह कहता है,
मैं सबसे ख़ुश तब होती हूँ जब मैं निराश होती हूँ।
तुम परफ़ेक्ट हो।
कहता है मैं अपने ही लोगों पर विश्वास नहीं करती।
अच्छा?
क्या?
शायद तुम्हें हक़ है।
इसका क्या मतलब है?
जेपी।
तुम्हें वह फ़ोटो याद है?
सफ़ॉक स्क्वायर वाली? "धूप छांव धूप" वाली?
अगर मैं कहूँ कि वह नक़ली थी, तो?
हद है, किम ने यही कहा था।
किम ने यही कहा था, है न?
तुम्हें याद है वहाँ एक आदमी था,
वह आदमी... उसने अपनी बच्ची को कंधों पर बैठाया था?
हाँ। तो?
तो वरिष्ठ अधिकारियों ने कहा कि उन्हें प्रेस के लिए एक फ़ोटो चाहिए।
उन्हें कहानी को काबू में करना था, वगैरह वगैरह।
पीआर ने नज़र डाली, ज़ाहिर है, वक़्त कम है और वे उसे चुन लेते हैं।
वे उस फ़ोटो को चुन लेते हैं। वरिष्ठ अधिकारी पूछते हैं। "उसमें क्या ग़लत है?"
और...
तुम जानती हो कि क्या होता है। बात नियमों की है।
वे बच्ची वाली फ़ोटो नहीं डाल सकते।
वे चेहरे को धुंधला कर सकते थे, पर फिर बच्ची को ढूँढकर परेशान किया जाता।
तो उन्होंने क्या किया?
उन्होंने उसे बदल दिया।
उन्होंने बच्ची और उसके पिता को हटाकर उनकी जगह इस आदमी को डाल दिया।
तो, कॉस्मो सही था?
धत् तेरी की। यह हमने किया।
रुको, तुम्हें यह जानकारी कहाँ से मिली?
- तुम्हें यह किसने बताया? - तुम्हें क्या लगता है?
बॉस।
तुम मार्को रिवेली पर नज़र क्यों नहीं रख रहे हो?
रख रहा था। रख रहा हूँ।
मैं उसके फ़्लैट में गया। उसकी कार वहीं है। वह घर पर नहीं है।
बात यह है कि मैंने एएनपीआर जाँच चलाई।
उन्होंने लगभग एक घंटे पहले उसे सुपरमार्केट से निकलते हुए देखा,
तो मैं उसकी पहचान पक्की करने के लिए दुकान गया।
- ठीक है। - देखिए।
क्लासिक आइस क्यूब्स
- मार्को। - हाँ। देखिए वह क्या खरीद रहा है।
बॉस, क्या मैं ग़लत हूँ?
हाइड्रोजन पेरॉक्साइड, नाइट्रोग्लिसरीन, केमिकल रिएक्शन। आप क्या करेंगे?
उसे बर्फ़ से ढकूँगा।
शायद हमें बम बनाने वाला मिल गया है।
हम उसके फ़्लैट से पाँच मिनट दूर हैं।
बम स्क्वॉड अभी सेफ़्टी चेक कर रहा है।
मुझसे यह मत कहना, "घर में नहीं है।"
नहीं। लाइटें बंद है। अब भी नहीं दिखा।
बम स्क्वॉड ने अनुमति दे दी है, तो आप अंदर जा सकते हैं।
ठीक है।
जल्दी में निकला।
किम।
वही हमारा अपराधी है। पर वह है कहाँ?
और बम की फ़ैक्ट्री कहाँ है?
उसे ढूँढो।
हैलो।
ए।
मैंने सल्वीनोज़ में कुछ ज़्यादा ही पैसे खर्च कर दिए।
अच्छा?
मुझे लगा था कि हमारा बजट कम है।
हाँ, पर मैंने...
मैंने तुम्हें फ़ोन करने की कोशिश की थी।
मुझे पता है।
हाँ, मुझे पता है। मैंने सोचा, "चलो, भाड़ में गया।
जब माफ़ी माँगने के लिए
डिनर बना रहे हो, तो कोई कमी नहीं होनी चाहिए।"
हाँ।
मैंने कुछ बहुत बुरी बातें कहीं।
मुझे माफ़ कर दो।
मैं तुम्हें खोना नहीं चाहता।
लियो।
क्या?
मुझे नहाने जाना है।
हाँ, बेशक। नहीं, तुम...
ख़ैर, ज़्यादा देर मत लगाना क्योंकि अभी पैन में आग की लपटें उठने वाली है।
मैं मज़ाक कर रहा हूँ।
या नहीं कर रहा?
केरिस?
हद है। तुम्हारा हाल तो देखो।
कॉस्मो कार में इंतज़ार कर रहा है।
कपड़े पहन लो।
हम थोड़ी सैर करने जा रहे हैं।
बॉस, कॉस्मो बिली के साथ जा रहा है।
और अच्छी ख़बर यह है कि वह अपने फ़ोन ले गया।
रिमोट एक्सेस कर सकती हो? मुझे उन्हें सुनना है।
आपको अभी जोड़ रही हूँ।
ट्रैफ़िक ठीक-ठाक लग रहा है, कॉज़।
- करीब दस, 15 मिनट। - हद है।
क्या वह बिली को बाहर ले जा रहा है?
तुम्हें मेरे साथ दिखने से डर नहीं लगता?
मुझे पता है। यह मज़ेदार है, है न?
तो तुम्हें क्या दिख रहा है?
बर्गहम रोड।
मोबाइल ठीक करने की दुकान।
आलसी लोग। घटिया खाना।
नहीं, यार।
तुम्हें हमला होते हुए दिख रहा है।
मतलब, मुश्किल से कोई श्वेत चेहरा बचा है।
क़बाब की दुकानें। पाकिस्तानी खाना।
अरबी में अज़ान।
और ये दाढ़ी वाले और कमबख़्त एस्प्रेसो लिए लोग।
उन्हें कोई फ़र्क नहीं पड़ता।
उन्हें दूसरी संस्कृति में ढलना अच्छा लगता है।
हम बाशिंदे, हम भूल गए हैं
कि हम कभी दुनिया के इतिहास के सबसे महान देश थे।
सौ साल पहले, तुम्हारी उम्र का आदमी,
वेल्स जितने बड़े एक मुल्क को चला रहा होता।
पर अब हम साउथएंड-ऑन-सी में सिमट गए हैं और हम कहते हैं,
"नहीं, चलो। मज़े करो।"
"हाँ, हमारी औरतों के साथ मज़े करो।"
विविधता प्रशिक्षण।
अचेतन पक्षपात।
हमें अब जीना ही नहीं आता।
हाँ, माफ़ करना। यह...
पर हँसना तो पड़ता है, है न?
हाँ, हँसो, रोओ। पर फिर तुम्हें कुछ करना होगा, बिली।
ठीक है, नाइजल, यहाँ बाईं तरफ़ रोको।
सर, अब हम उसे गिरफ़्तार कर सकते हैं?
एक भगोड़े को पनाह देने के आरोप में?
नहीं।
रुको।
पक्का कोई वजह होगी कि वह ये जोखिम ले रहा है।
वहाँ आगे रोकोगे, कोने में?
बस वहीं।
अपनी खिड़की नीचे करो।
- उनका क्या? - नहीं, उन्हें छोड़ो।
देखो, मैं वहीं पला-बढ़ा।
तब, हर कोई एक-दूसरे का ख़याल रखता था।
कोई अपने घर के आगे का दरवाज़ा बंद नहीं करता था।
जानना चाहते हो क्यों?
पड़ोसी अच्छे थे।
नहीं, बिली।
क्योंकि हम अंग्रेज़ थे।
पाँच, नंबर पाँच, वह वहीं रहता था।
- कौन? - लेनर्ड।
लेन। वह कमबख़्त दिग्गज था।
वह मुझे शनिवार को अपनी कार धोने देता था।
पूरी कबाड़ थी, पर उसने उसे अच्छी तरह रखा था, समझे?
यह चश्मा कैसा है? थोड़ा पुराने ज़माने का है, पर अच्छा है, है न?
हाँ?
मुझे यह लेन ने दिया था।
हमारे बीच...
हमारे बीच एक संबंध था।
पहनकर देखो।
अगर मैं इन्हें मोड़ दूँ तो?
बस पहनो।
हैलो। देखो तो।
- हाँ। - हाँ, बहुत अच्छे।
मैं अब भी उसे देख सकता हूँ,
उस दिन चलते हुए,
ठुड्डी तक ज़िप किए हुए अपने छोटे से सलीक़ेदार जैकेट में, समझे?
और उसने ऊपर देखा, मैं अपनी खिड़की से उसे देख रहा था और उसने...
उसने हाथ हिलाया, जैसे...
जैसे उसे पता हो कि वह वापस नहीं आने वाला।
क्यों? क्या हुआ?
तुम सेंट पॉल्स से वह आग देख सकते थे।
कीलों वाले बम।
लेन। तीनों बम उसी ने फोड़े।
ब्रिक लेन। हलाल करने वाले कसाई।
और फिर शोरडिच में किसी गे आदमी का पब।
अच्छी ख़बर यह थी कि वे गे लोग बच नहीं सके, है न?
तुम्हें देखकर मुझे उसकी याद आती है।
मुझे देखकर?
हाँ। हाँ।
मेरा मतलब, उसने कार्रवाई की।
और मुझे लग रहा है कि तुम भी हाथ धरे बैठे नहीं रहोगे।
अब वह लौटाओ।
चोर।
ठीक है, चलो, नाइज।
चलो इसे सबसे बढ़िया हिस्सा दिखाते हैं।
वे निकल रहे हैं।
बॉस, हम क्या करें?
हमें क्या करना चाहिए?
उनका पीछा करते रहो।
क़दम संभालकर।
एल्फ़ी बुकैनन
विस्फोटक 1.1
डेटोनेटर।
हमारे पास सात हैं।
एक ट्रक के पीछे से गिर गए थे।
उन्हें पता भी नहीं चलेगा कि कमबख़्त क्या हुआ।
तो क्या कहते हो, बिली?
मैं यह करूँगा।
तुम जो भी चाहो, मैं वह करूँगा।
सभी इकाइयाँ, वैपिंग पियर से निकल रहे एक 30-फ़ुट के जहाज़ को घेरो।
बार्किंग और टिलबरी की ओर, पूर्व की तरफ़ जा रहा है।
शायद उसमें विस्फोटक हैं।
अत्यधिक सावधानी से आगे बढ़ो।
सफ़ॉक स्क्वायर: असल में क्या हुआ था
अब और राज्य आतंकवाद नहीं
बिली।
उप-शीर्षक अनुवादक : मून कलिता